Danton Heinen

Danton Heinen (s. 5. heinäkuuta 1995 Langley, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Columbus Blue Jacketsissa. Hän on pelipaikaltaan keskushyökkääjä, mutta Heinen osaa pelata myös laidassa. The Sports Forecaster -sivuston mukaan hän on monipuolinen tulosta tekevä hyökkääjä, jolla on hyvät kädet ja maalintekovaistot. Heinen myös luistelee hyvin. Hänen tulisi kuitenkin lisätä massaa, jotta Heinen voittaisi paremmin kaksinkamppailuja.

Ura
Heinen aloitti jääkiekkoilun kotikaupungissaan Brittiläisen Kolumbian Langleyssa. Hän pelasi pitkään Langley Eaglesissa, kunnes Heinen aloitti kaudella 2010–2011 Brittiläisen Kolumbian alueellisen BCMML-juniorisarjan Valley West Hawksin joukkueessa. Kaudeksi 2012–2013 hän siirtyi PIJHL-junioriliigan Richmond Sockeyesiin. Heinen oli joukkueen toiseksi paras syöttäjä ja kolmanneksi paras pistemies tehoilla 21+28=49. Hän voitti kauden päätteeksi liigan mestaruuden. Heinen voitti myös Cyclone Taylor Cupin ja Keystone Cupin. Heinen debytoi samalla kaudella myös BCHL-junioriliigassa Merritt Centennialsin joukkueessa, jossa hän pelasi neljä ottelua.

Kaudelle 2013–2014 Heinen vaihtoi BCHL-seuraansa Surrey Eaglesiin. Hän nousi joukkueen kapteeniksi. Heinen oli Eaglesin paras pistemies ja maalintekijä tehoilla 29+33=62. Pudotuspeleissä hän jakoi joukkueen sisäisen piste- ja syöttöpörssin voiton Anthony Contin kanssa tehoilla 2+5=7. Heinen palkittiin kauden päätteeksi BCHL:n vuoden tulokkaana Bryce Allison Memorial Trophylla, urheiluhenkisimpänä pelaajana Bob Fenton Trophylla sekä valittiin tulokkaiden tähdistökentälliseen.

Boston Bruins varasi Heinenin neljännellä kierroksella 116. pelaajana NHL:n varaustilaisuudessa 2014. Vuodet 2014–2016 hän kävi Denverin yliopistoa. Freshman -vuotenaan 2014–2015 Heinen jakoi koko NCHC:n pistepörssin voiton Miami-Ohion Austin Czarnikin kanssa tehoilla 16+29=45, mutta Heinen vei kuitenkin varsinaisen kärkisijan suuremman maalimääränsä turvin. Hänet valittiin kauden päätteeksi sarjan vuoden tulokkaaksi, toiseen tähdistökentälliseen sekä tulokkaiden tähdistökentälliseen. Sophomore -vuotenaan 2015–2016 Heinen oli Denverin paras pistemies ja maalintekijä tehoilla 20+28=48, joilla hän jakoi NCHC:n pistepörssin neljännen sijan St. Cloudin Joey Benikin kanssa. Heinen jakoi myös joukkueensa sisäisen tehotilaston voiton Will Butcherin kanssa lukemalla +19. Hänet valittiin kauden päätteeksi sarjan vuoden hyökkääjäksi ja ensimmäiseen tähdistökentälliseen.

Huhtikuussa 2016 Heinen teki kolmivuotisen tulokassopimuksen Boston Bruinsin kanssa. Hän liittyi samalla loppukevääksi amatööritry-out -sopimuksella AHL-joukkue Providence Bruinsiin, jossa Heinen pelasi kaksi runkosarja- ja playoff-ottelua tehden kaksi syöttöpistettä. Syksyn 2016 harjoitusleirin päätteeksi hän otti paikan Boston Bruinsin NHL-kauden 2016–2017 avauskokoonpanosta. Heinen teki näin ollen NHL-debyyttinsä runkosarjan avauskierroksella 13. lokakuuta 2016 vieraissa Columbus Blue Jacketsia vastaan. Hän sai ottelussa jääaikaa 11.25 minuuttia ja keräsi yhden kahden minuutin jäähyn koukkaamisesta. Heinen pelasi kahdeksan NHL-ottelua ilman tehopisteitä, kunnes Bruins lähetti hänet farmijoukkue Providence Bruinsiin. Heinenin varsinainen tulokaskausi toi siellä 64 runkosarjaottelussa tehot 14+30=44 ja 17 playoff-ottelussa tehot 9+9=18. Hän oli pudotuspeleissä joukkueensa paras pistemies ja maalintekijä. Heinen voitti myös AHL:n pudotuspelien tulokkaiden piste-, maali- ja syöttöpörssin.

Syksyn 2017 harjoitusleirin päätteeksi Boston Bruins lähetti Heinenin farmiin. Hänet kuitenkin nostettiin ensimmäisen kerran kauden 2017–2018 aikana seuran NHL-vahvuuteen vain yhden ottelun jälkeen. Heinen teki kolmessa pelaamassaan ottelussa yhtä monta syöttöpistettä, kunnes hänet lähetettiin takaisin farmiin. Heinen nostettiin Bruinsin NHL-vahvuuteen taas kolmen AHL-ottelun jälkeen. NHL-paluuottelussaan 26. lokakuuta 2017 San Jose Sharksia vastaan Heinen avasi maalitilinsä NHL:ssä heti kahdella osumalla, joista jälkimmäinen ratkaisi Bruinsille 2–1-voiton. Hänet valittiin ottelun ykköstähdeksi. Siirtotakarajalla helmikuussa 2020 Bruins kauppasi Heinenin Anaheim Ducksiin vaihdossa Nick Ritchieen https://www.nhl.com/news/anaheim-ducks-trade-for-two-players-sonny-milano-christian-djoos/c-315491736

Heinäkuussa 2021 Heinen solmi vuoden ja arvoltaan 1,1 miljoonan dollarin sopimuksen Penguinsin kanssa.https://www.sportsnet.ca/nhl/article/penguins-sign-forward-danton-heinen-one-year-1-1m-contract/

Heinäkuussa 2022 Heinen teki Penguinsin kanssa yksivuotisen ja miljoonan dollarin arvoisen jatkosopimuksen. https://www.sportsnet.ca/nhl/article/penguins-danton-heinen-agree-to-terms-on-one-year-1m-contract/

Syyskuussa 2023 Heinen palasi koesopimuksella Bruinsiin. Lokakuussa 2023 Heinen teki Bruinsin kanssa yksivuotisen ja 775 000 dollarin arvoisen sopimuksen. https://www.sportsnet.ca/nhl/article/bruins-sign-danton-heinen-to-one-year-contract/

Heinäkuussa 2024 Heinen teki vapaana pelaajana Vancouver Canucksin kanssa kaksivuotisen ja yhteensä 4,5 miljoonan dollarin arvoisen sopimuksen. https://www.sportsnet.ca/nhl/article/canucks-sign-danton-heinen-to-two-year-contract/

Helmikuussa 2025 Canucks kauppasi Heinenin, Vincent Desharnais’n, Melvin Fernströmin ja ensimmäisen kierroksen varausvuoron vuoden 2025 varaustilaisuudessa Pittsburgh Penguinsiin vaihdossa Marcus Petterssoniin ja Drew O'Connoriin. 

Joulukuussa 2025 Penguins kauppasi Heinenin, toisen kierroksen varausvuoron vuoden 2026 varaustilaisuudessa ja kolmannen kierroksen varausvuoron vuoden 2027 varaustilaisuudessa Columbus Blue Jacketsiin vaihdossa Jegor Tšinahoviin.

Tilastot
 2010–2011  Valley West Hawks  BCMML  4  1  2  3  0  2  0  0  0  0 2011–2012  Valley West Hawks  BCMML  39  19  24  43  6  2  2  0  2  0 2012–2013  Richmond Sockeyes  PIJHL  43  21  28  49  4  15  6  8  14  2   Merritt Centennials  BCHL  4  0  4  4  0  –  –  –  –  – 2013–2014  Surrey Eagles  BCHL  57  29  33  62  8  6  2  5  7  2  2014–2015  Univ. of Denver  NCHC  40  16  29  45  10  –  –  –  –  –  2015–2016  Univ. of Denver  NCHC  41  20  28  48  10  –  –  –  –  –    Providence Bruins  AHL  2  0  2  2  2  2  0  0  0  0 2016–2017  Boston Bruins  NHL  8  0  0  0  2  –  –  –  –  –   Providence Bruins  AHL  64  14  30  44  14  17  9  9  18  0 2017–2018  Boston Bruins  NHL  77  16  31  47  16  9  1  0  1  2   Providence Bruins  AHL  4  1  7  8  2  –  –  –  –  – 2018–2019  Boston Bruins  NHL  77  11  23  34  16  24  2  6  8  2 2019–2020  Boston Bruins  NHL  58  7  15  22  8  –  –  –  –  –   Anaheim Ducks  NHL  9  3  1  4  2  –  –  –  –  – 2020–2021  Anaheim Ducks  NHL  43  7  7  14  0  –  –  –  –  – 2021–2022  Pittsburgh Penguins  NHL  76  18  15  33  16  7  3  0  3  4 2022–2023  Pittsburgh Penguins  NHL  65  8  14  22  12  –  –  –  –  – 2023–2024  Boston Bruins  NHL  74  17  19  36  28  8  0  1  1  0 2024–2025  Vancouver Canucks  NHL  51  6  12  18  31  –  –  –  –  –   Pittsburgh Penguins  NHL  28  3  8  11  0  –  –  –  –  – 9 kautta  yhteensä  NHL  566  96  145  241  131  48  6  7  13  8 3 kautta  yhteensä  AHL  70  15  39  54  18  19  9  9  18  0

Lähteet

Viitteet

Luokka:Kanadalaiset jääkiekkoilijat
Luokka:Boston Bruinsin varaamat pelaajat
Luokka:Vuonna 1995 syntyneet
Luokka:Elävät henkilöt